Fighter (שיר של טלי)

"Fighter" (בעברית: "לוחמ/ת") הוא סינגל שהוקלט על ידי הזמרת-יוצרת הישראלית-לוקסמבורגית טלי גולרגנט. במרכז מילותיו עומד המאבק היומי של בני אדם מול מכשולים בחייהם. הוא נכתב על ידי אנה צימר, דריו פאיני, מאנון רומיטי וסילביו ליסבון, ויצא לאור ב-12 בינואר 2024 תחת חברת התקליטים בל אייר רקורדס. כמו כן, הוא ייצג את לוקסמבורג באירוויזיון 2024, שהתקיים במאלמה שבשוודיה. זו השתתפותה הראשונה של המדינה בתחרות הזמר של האירוויזיון מאז 1993.

== רקע ==
"Fighter" נכתב על ידי אנה צימר, דריו פאיני, מאנון רומיטי וסילביו ליסבון.<ref></ref> בראיונות שונים הצהירה גולרגנט כי הוא עוסק בסבל הנשני שבני האדם חווים במהלך חייהם. היא אף לקחה כדוגמה את מעברה לניו יורק והקבלה של עשרות דחיות בתעשיית המוזיקה.<ref></ref><ref></ref>

לדברי גולרגנט, בקיץ 2023 קיבלה הודעה מחבריה על כינון הקדם הלאומי של לוקסמבורג לאירוויזיון 2024 – Luxembourg Song Contest.<ref></ref> ב-11 בדצמבר הוכרזה על ידי תאגיד השידור הלוקמסבורגי (RTL) כאחת המשתתפות באירוע.<ref name=":0"></ref> שירה הוצג בבכורה ב-9 בינואר 2024, ויצא לאור רשמית שלושה ימים אחר כך.<ref name=":1"></ref> חודשיים לאחר מכן חשפה כי השיר יעבור חידוש לקראת ביצועו באירוויזיון 2024.<ref></ref> גרסתו החדשה הוקלטה בפריז,<ref></ref> ויצאה לאור ב-29 במרץ.<ref></ref>

== תחרות האירוויזיון ==

=== Luxembourg Song Contest ===
לאחר היעדרות של 31 שנים מהאירוויזיון כונן ראש ממשלת לוקסמבורג, קסאבייה בטל, דיונים ראשוניים לגבי חזרה לתחרות, ואף הקים צוות ייחודי האמון על תהליך זה.<ref></ref> ב-12 במאי 2023 הכריז תאגיד השידור הלוקסמבורגי (RTL) על כוונתו להשתתף באירוויזיון 2024.<ref></ref>

RTL ארגן קדם לאומי בן שמונה אמנים בשם Luxembourg Song Contest, על מנת לבחור את נציג ושיר המדינה לאירוויזיון. הוא נערך ב-27 בינואר 2024, והופרד לשני סבבי הצבעה. תחילה נבחרו שלושה פיינליסטים באמצעות קולות הקהל בלבד. לאחר מכן הזוכה נקבע באמצעות שילוב של קולות השופטים והצבעות הקהל ביחס שווה של 50/50.<ref></ref>

ב-11 בדצמבר נחשף כי גולרגנט תשתתף בקדם הארצי. "Fighter" הושמע בבכורה ב-9 בינואר, ויצא לאור באופן רשמי שלושה ימים אחר כך. הוא שובץ אחרון בסדר ההופעות של האירוע.<ref></ref> ב-27 בינואר 2024 נערכה התחרות. גולרגנט עלתה לבמה עם שמלת עור שחורה בליווי כמה רקדנים.<ref></ref> לאחר שעברה לשלב השני של הגמר, בתום הקראת הניקוד שהעניקו צוותי השופטים, דורג השיר במקום הראשון עם 94 נקודות. בהצבעת הקהל הוא דורג במקום השני עם 84 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום הראשון, כשבסך הכל זכה ב-178 נקודות.<ref></ref> לאחר הזכייה הועלה סרטון לחשבון האינסטגרם של האירוויזיון בו הציגה גולרגנט את עצמה כנציגת לוקסמבורג לעונת האירוויזיון הקרובה.

=== באירוויזיון ===
לוקסמבורג שובצה לחלקו השני של חצי הגמר הראשון, שהתקיים ב-7 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. לוקסמבורג הופיעה המדינה ה-15, אחרי פורטוגל. בסיום הערב, הוכרזה לוקסמבורג כאחת מעשר המדינות שהעפילו לגמר.<ref></ref> בגמר, שהתקיים ב-11 במאי, הופיעה לוקסמבורג רביעית, אחרי גרמניה ולפני ישראל (לאחר שהולנד נפסלה). לוקסמבורג סיימה את התחרות במקום ה-13 עם 103 נקודות.<ref></ref>

== מיקומי שיא ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור "Fighter"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" | כלל העולם
|12 בינואר 2024
| rowspan="2" | סטרימינג • הורדה דיגיטלית
|rowspan="2" | בל אייר
|<ref name="rel">Citations regarding the digital download release of "Veronika" in various countries:
*
*
*
*</ref>
|-
|29 במרץ 2024
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי לוקסמבורג באירוויזיון
קטגוריה:שירים באנגלית
קטגוריה:שירים בצרפתית
קטגוריה:שירים שנכתבו על ידי דריו פאיני